
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-01372/2012-04
21.03.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 21.03.2014. године, донела је

О Д Л У К У

о акредитацији студијског програма
Утврђује се да УНИВЕРЗИТЕТ ПРИВРЕДНА АКАДЕМИЈА-ПРАВНИ ФАКУЛТЕТ ЗА ПРИВРЕДУ И ПРАВОСУЂЕ са седиштем у  DOCVARIABLE ConvertString(Adresa,1,5) \* MERGEFORMAT Нови Сад, Гери Кароља 1,  DOCVARIABLE ConvertString(Sediste,1,5) \* MERGEFORMAT НОВИ САД, ПИБ:  DOCVARIABLE PIB \* MERGEFORMAT 101661868, Матични број: 08728488,  испуњава прописане стандарде за акредитацију студијског програма  Основне академске студије - ОПШТЕ ПРАВО-СТУДИЈЕ НА ДАЉИНУ у оквиру поља друштвено-хуманистичких наука и то за 50 студената.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ ПРИВРЕДНА АКАДЕМИЈА-ПРАВНИ ФАКУЛТЕТ ЗА ПРИВРЕДУ И ПРАВОСУЂЕ са седиштем у  DOCVARIABLE ConvertString(Adresa,1,5) \* MERGEFORMAT Нови Сад, Гери Кароља 1,  DOCVARIABLE ConvertString(Sediste,1,5) \* MERGEFORMAT НОВИ САД, је дана 28.12.2012. године поднела захтев за акредитацију студијског програма  Основне академске студије - ОПШТЕ ПРАВО-СТУДИЈЕ НА ДАЉИНУ у оквиру поља друштвено-хуманистичких наука под бројем 612-00-01372/2012-04. 

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ ПРИВРЕДНА АКАДЕМИЈА-ПРАВНИ ФАКУЛТЕТ ЗА ПРИВРЕДУ И ПРАВОСУЂЕ и предлог одлуке, достављени су Комисији за акредитацију и проверу квалитета.
Одлука Наставно научног већа  Правног факултета за привреду и правосуђе од 16.10.2012., одлука Сената Универзитета од 22.10.2012.
Студијски програм основних академских студија Опште право траје четири године, 8 семестара, 240 ЕСПБ у складу са правилником Националног савета за високо образовање Србије након завршетка студија стиче се звање дипломирани правник.
  У опису стандарда 12 се наводи да је наставно особље Установе квалификовано и компетентно за извођење наставног програма на даљину. За руководиоца процеса акредитације Студија на даљину на Установи именован је доцент др Јелена Матијашевић (Прилог 12.4). Истиче се да је наставно особље из области које нису уско везане са рачунарском техником прошло обуку за коришћење софтверске подршке систему ДЛС. У Прилогу 9.7 је дат Програм обуке наставника и сарадника за коришћење софтверске подршке систему ДЛС у коме су наведени циљ програма обуке, потребна предзнања полазника курса, садржај програма обуке и програм обуке исказан кроз 6 конкретно наведених двочасовних радионица. Наведено је да је овај курс одржан у информатичкој учионици Установе током фебруара и марта 2012. године и да су сви наставници и сарадници (чија је листа приложена - 28 наставника и 22 сарадника) успешно стекли теоријска и практична знања неопходна за израду и одржавање online курсева на Интернету путем Мудл платформе. Обуку су извршили асистенти Ненад Стефановић и Бојан Вапа, који су похађали тронедељни специјалистички курс на Факултету за образовање наставника, Универзитет у Загребу, у новембру 2011. године при чему су приложени њихови сертификати о похађању овог специјалистичког курса (Прилог 9.7). На основу датих прилога и описа као и након увида у имплементирани систем учења на даљину, рецензент је мишљења да је степен компетентности наставника и сарадника за извођење студија учењем на даљину добар.  
 Установа садржи информационо-комуникациону платформу која обезбеђује студентима сигуран приступ ДЛС-у, квалитетно вођење кроз процес учења, самотестирање и тестирање. Oсновни ресурс који обезбеђује систем образовања на даљину Установе је софтверски пакет Mудл. Mудл систем учења на даљину омогућава путем интуитивног интерфејса различитим корисницима (администратор, креатор курса, предавач, студент, гост и др.) лак и ауторизован приступ наставним садржајима, креираним у разним форматима, и осталим наставним активностима што је и наведено у Прилогу 12.1 - Опис софтверског пакета Мудл -.  Истиче се да је на Установи преко 250 студената користило Мудл систем. У Прилогу 10.6 дат је документ у форми изјаве Декана Установе у коме се, између осталог, наводи да Установа у седишту поседује рачунарску лабораторију са 32 рачунара (у опису стандарда 10 стоји 20 рачунара) и видео-пројектор који се користи у електронској презентацији, Интернет конекцију од 12/1 Мб/с преко које је прикључено 80 корисника и наводи се да је софтвер за даљинско учење постављен на поддомену веб сајта Установе а да је хостован код “УНИЈА ПЛУС“ д.о.о Апатин при чему се дају техничке карактеристике хостинга (25GB расположивог простора, 250 GB месечног саобраћаја уз могућност искључења неведених ограничења, неограничен број поддомена, е-маил адреса и mysql база, подршка за PHP и MYSQL, подршка за apache и phpmyadmin, инсталиран софтвер за даљинско учење Mудл) и подаци о серверу.
Оптерећење наставника на студијском програму 0,91/0,94 (Електронски формулар OAS - Opste pravni - DLS.xls), оптерећење сарадника на студијском програму 3,39 (Електронски формулар OAS - Opste pravni - DLS.xls). Оптерећење наставника у оквиру установе 5,91 (Електронски формулар Institucija.xls), оптерећење сарадника у оквиру установе 9,23 (Електронски формулар Institucija.xls). Сва оптерећења су у дозвољеним оквирима.
У опису стандарда 12 се наводи да хардверско-софтверски ресурси обезбеђују разне облике наставе: јавно емитовање предавања директно или раније снимљено, испоруку наставног материјала са сервера, консултације са студентима у облику дискусионих форума (у реалном времену или прегледом постављених дискусија) у оквиру којих се обавља вођено и неформално учење. За већину предмета је на систему за учење постављен ткз. недељни водич са одговарајућим наставним садржајима при чему је настава подељена у 15 недеља које се наводе редним бројем или датумом. 
Приступом на поддомену сајта Установе за ДЛС: http://www.pravni-fakultet.info/epravo/, са приложеним корисничким именом и лозинком, стекао се увид у пакет материјала за сваки предмет. Када је реч о готово свим предметима на првој години студија, у оквиру пакета се дају подаци о предмету (Књига предмета), силабус у коме се, осим информација које се наводе и у Књизи предмета, дају и план реализације по недељама, испитна питања и питања за колоквијуме, теме за семинарске радове и др., наставни материјали за учење за предавања и вежбе, питања за самопроверу,  online тестови (најчешће 2 теста, а код неких предмета сваке недеље) и др. Наставни материјали за учење, дати по недељама, су најчешће у форми word, pdf или ppt документа, а планирају се и форуми. За предмете на вишим годинама студија, углавном се даје силабус (план реализације по недељама, испитна питања, теме за семинарске радове и др) и материјали за предавања у ppt формату. Само за пар предмета, резензент није пронашао да су постављени наставни материјали на систему за учење на даљину (изборни предмети Пословна информатика и Пословни енглески језик). Пакет материјала који добија студент обезбеђује добро извођење наставног процеса и нуди могућност студентима да овладавају градивом. По мишљењу рецензента потребно је обезбедити да сви предмети буду покривени у потпуности наставним садржајима и активности. Приложено је и Упутство за наставнике везано за пријављивање на систем, упознавање са Мудл интерфејсом и његовим могућностима, креирање курса и његових делова и др. За добар део предмета се на систему за даљинско учење даје документ силабус у коме се, осим информација које су садржане у Књизи предмета, наводе план реализације програма по недељама, теме за семинарске радове, испитна питања, термини одржавања колоквијума, начин формирања оцене и др. У оквиру система за учење на даљину постоји линк на документ Упутство за студенте. Квалитет упутства је добар и омогућава упознавање студената са интерфејсом Мудл система (како приступити систему и постављеним садржајима, учествовати у форуму и активностима задатим од стране наставника - домаћи задаци, тест квизови и др.). Помоћни материјал постоји код неких предмета и то најчешће у форми линкова на одређене документе (уџбеник, одговарајући закони и примери уговора, веб адресе, итд.). Требало би повећати њихов обим и присутност код већине предмета. Установа је као Прилог 12.2 приложила Правилник о организацији студија на даљину који садржи чланове који специфицирају услове уписа, организацију пријемног испита (у седишту Установе), предмете, литературу, упутство за учење, семинарске радове и колоквијуме, оцењивање студената, полагање испита, одбрану завршног рада, консултације, ресурсе и др. У оквиру члана 6 који се односи на литературу наводи се да су предавачи у обавези да прате законе и прописе и да континуирано усавршавају материјал за учење. Сам систем са даљинско учење је тако пројектован да омогућава лаку модификацију постојећих и убацивање нових наставних материјала.
Мудл платформа нуди методе и механизме за квалитетну реализацију консултација. Двосмерна комуникација се реализује помоћу електронске поште, дискусионих форума и причаоница у реалном времену. Консултације се могу изводити и помоћу WiZiQ Live Class модула током извођења часа уживо помоћу одговарајуће табле за писање и цртање којом је могуће приказати и делити различите садржаје и материјале. Описани механизми за извођење консултација обезбеђује квалитетно усвајање наставне материје али је потребно да буду имплементирани у систем учења на даљину, будући да осим дискусионих форума (који постоје за готово сваки предмет најчешће у форми потенцијалних новости и најава) нису пронађени остали облици извођења консултација (нпр. причаонице). Механизам самотестирања се доминантно реализује у виду листе питања за самопроверу датих најчешће у word документу, а ређе у виду тестова за самопроверу знања. Потребно је ојачати механизам самотестирања на начин да студенти буду упознати са резултатима и квалитетом својих одговора како би могли да процене степен своје успешности у савладавању наставне материје и изврше потребне корекције. Систему за даљинско учење студент приступа преко свог корисничког имена и лозинке што је стандардни начин за утврђивање идентитета студената. Такође, у опису стандарда се наводи да се утврђивање идентитета студената код присуствовања наставним активностима и тестирањима врши визуелним путем посредством веб конференцијског система у реалном времену што резензент није могао да провери. Механизам тестирања студената, имплементиран код готово свих предмете на првој години студија и на појединим предметима на вишим годинама студија кроз углавном два теста у току семестра у облику квиза, обезбеђује добро и поуздано вредновање усвојеног знања, али га је потребно имплементирати у систем за даљинско учење код свих предмета на студијском програму.
У члану 13 приложеног Правилника о организацију студија на даљину се наводи да се испити полажу у седишту Установе, док се пријава за испит обавља путем интернета. Поступак полагања испита је исти као и код класичног начина студирања. Имајући у виду да  је студијски програм под истим именом са реализацијом на класичан начин већ акредитован, нема дилеме да је обезбеђен квалитет и сигурност код завршног испита у седишту Установе.  
У опису стандарда 10 се наводи да су обезбеђени у потпуности инфраструктурни параметри, људски, просторни, рачунарски, библиотечки и други ресурси који су примерени карактеру студијског програма и предвиђеном броју студената. Каже се да Установа  располаже простором који по величини и условима обезбеђује нормално обављање завршног испита, рад административног особља и смештај и рад на одржавању интегрисане рачунарске платформе за подршку учењу на даљину. Истиче се да сваки од наставника и сарадника који учествују у реализацији наставе на даљину има радно место у кабинету опремљено рачунаром и приступом интернету. У Табели 10.1 Установа је навела листу просторија (3 сале, 4 учионице, 2 компјутерске учионице, библиотека  и читаоница) према којој укупна нето површина просторија за извођење наставе на студијском програму износи 1336,76 м2 са укупно 924 места. У опису стандарда 10 се наводи да је за текуће одржавање комплетне рачунарске технологије у оквиру студија на даљину задужено стручно лице. У Прилогу 10.7 се даје изјава Декана Установе према којој у седишту Установе као и у ДЛС консултативним центрима постоји административно особље које пружа подршку везану за организацију курсева и припрему наставних програма као и технички кадар који ради на одржавању интегрисане рачунарске платформе и остале опреме неопходне за извођење наставе на даљину. За доцента др Јелену Матијашевић руководиоца ДЛС студијског програма, се каже да је одговоран за функционисање оквирног програма са овлашћењима да управља формираним корисничким налозима додељујући им улоге у одређеном курсу као и глобалне улоге на нивоу целoкупне платформе. Осим ње наводе се конкретно Ненад Стефановић и Бојан Вапа који су менаџера курса, који су завршили специјалистички курс употребе Мудл софтверске платформе, којима су дате глобалне улоге са овлашћењима дефинисања и организације курсева што подразумева додељивање предавача курсевима, одређивање њиховог редоследа, ако је потребно одузимање улоге предавача и права уређивања курсева итд. Наводи се да је свим члановима административног особља обезбеђен адекватан радни простор са десктоп рачунаром савремене хардверске конфигурације, 24-часовним приступом Интернет вези велике брзине и свом осталом неопходном опремом. На основу Табеле 10.2 - Листа опреме за извођење студијског програма - и Прилога 10.6 - Доказ о поседовању информационе технологије, као и осталих прилога датих уз стандард 10, може се проценити да Установа располаже добром опремом за реализацију ДЛС студија.
У приложеној документацији је наведено постојање 5 консултативних центара (Београд, Ниш, Лесковац, Пожаревац и Крушевац) у којима би се реализовале активности као то су консултације, практичне вежбе, приступ стручној литератури, одвијање наставе у реалном времену путем веб конференцијског система до консултативних центара и др. У Прилогу 10.2 - Доказ о поседовању информационе технологије -, (који је дат у форми изјаве Декана) се наводе адресе и величине просторија у овим центрима (Београд, 1 рачунарска учионица површине 90 м2; Ниш, 1 рачунарска учионица површине 55 м2; Лесковац, 1 рачунарска учионица површине 20 м2; Пожаревац, 1 рачунарска учионица површине 50 м2 и Крушевац, 1 рачунарска учионица површине 40 м2.    Није посебно наведен кадар у овим центрима осим што је у Прилогу 10.3 - Административно техничка подршка систему учења на даљину - (који је такође дат у форми изјаве Декана) наведено да је Установа у свим наведеним градовима обезбедила простор, информационо-комуникациону инфраструктуру и технички кадар у виду администратора мреже. У Прилогу 10.2 се наводи листа опреме и брзина интернет конекције у ДЛС консултативним центрима: Београд (22 рачунара, 2 штампача и брзина од 12/1 Мб/с), Ниш (30 рачунара, 2 пројектора, 2 лаптопа, 2 штампача, 1 фотокопир апарат и брзина од 4/1 Мб/с), Лесковац (10 рачунара, 2 десктоп рачунара, 3 лаптопа, 2 штампача, 1 фотокопир апарат и брзина од 4/1 Мб/с), Пожаревац (15 рачунара, 5 десктоп рачунара и брзина од 10/1 Мб/с) и Крушевац (20 рачунара, 10 десктоп рачунара, 4 штампача и брзина од 10/1 Мб/с). На свим рачунарима је инсталиран Microsoft Office пакет.   
Извођење наставе овог програма системом учења на даљину, праћење рада и  напредовања студената, полагање испита, расположиви наставни кадар и ДЛС комуникационо-информациона платформа обезбеђују упоредиви ниво знања, компетенције и квалитет као и класичним начином учења па самим тим и исти квалитет дипломе.
Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕРЗИТЕТ ПРИВРЕДНА АКАДЕМИЈА-ПРАВНИ ФАКУЛТЕТ ЗА ПРИВРЕДУ И ПРАВОСУЂЕ  за студијски програм  Основне академске студије - ОПШТЕ ПРАВО-СТУДИЈЕ НА ДАЉИНУ  у оквиру поља друштвено-хуманистичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И 

ПРОВЕРУ КВАЛИТЕТА

У В Е Р Е Њ Е
О АКРЕДИТАЦИЈИ студијског програма
УНИВЕРЗИТЕТ ПРИВРЕДНА АКАДЕМИЈА-ПРАВНИ ФАКУЛТЕТ ЗА ПРИВРЕДУ И ПРАВОСУЂЕ са седиштем у  DOCVARIABLE ConvertString(Adresa,1,5) \* MERGEFORMAT Нови Сад, Гери Кароља 1,  DOCVARIABLE ConvertString(Sediste,1,5) \* MERGEFORMAT НОВИ САД, ПИБ:  DOCVARIABLE PIB \* MERGEFORMAT 101661868, Матични број: 08728488, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма   Основне академске студије - ОПШТЕ ПРАВО-СТУДИЈЕ НА ДАЉИНУ у оквиру поља друштвено-хуманистичких наука и то за 50 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

